# Institutioner på det regulerede område

# Børne- og Undervisningsministeriets

# ”Vejledning med eksempler på tekst til standardoverskrifter i revisionsprotokollatet, som er valgfri og til inspiration”

(med sammenhæng til revisortjeklisten)

**Formål**

1. Sikre en effektiv og ensartet opfølgning på revisors kritiske bemærkninger og væsentlige anbefalinger
2. Sikre en sammenlignelighed mellem institutionerne og et mere ensartet og effektivt tilsyn
3. Hjælpe revisorer med at have fokus på og sikre beskrivelse af de væsentligste områder
4. Sikre at bestyrelsen får et hurtigt overblik over resultatet af revisionen på de væsentligste områder
5. Sikre at styrelsen og Rigsrevisionen får et hurtigt overblik over resultatet af revisionen på de væsentligste områder

I revisortjeklisten skal punkt 1-11 og 13 altid medtages i revisionsprotokollatet.

Punkt 12 i revisortjeklisten – gennemførsel af indkøb er obligatorisk for regnskabsåret 2021.

I revisortjeklisten skal punkt 14-16 medtages i revisionsprotokollatet over en 5-årig periode.

# Væsentligste ændringer i vejledningen i forhold til sidste år

* Ændring af standard overskrift samt vejledning – Tilsynsager skal nu også omfatte sager hos alle offentlige myndigheder og ikke kun hos Rigsrevisionen og styrelsen(STUK).
* Eksempler på særlige Covid19 tilskud indsat
* Nyt afsnit om formålsregnskab, sociale klausuler vedr. byggeri, skyldige indefrosne feriemidler, undervisningsmiljø, whistleblower ordning og ansatte på sociale klausuler
* Ny vejledende tekst vedrørende arbejdstid
* Indledende afsnit om juridisk kritisk revision og forvaltningsrevision er opdateret med henvisninger til SOR
* Yderligere vejledning indsat i forhold til plantemaerne: Gennemførelse af indkøb, styring af offentlige indkøb og budgetstyring af flerårige investeringsprojekter.
* Ændringer i revisortjekliste – der er tilføjet ét punkt om formålsregnskab. De to hidtil overordnede punkter vedr. hhv. juridisk kritisk revision og forvaltningsrevision er slettet.

Indhold

[1. Overordnede kommentarer og risikofaktorer 1](#_Toc81905383)

[1.1 Opfølgning på bemærkninger fra sidste års revisionsprotokollat [punkt 1 i revisortjeklisten] 1](#_Toc81905384)

[1.2 Forhold af væsentlig betydning for vurdering af årsregnskabet og/eller forvaltningen [punkt 2 i revisortjeklisten] 1](#_Toc81905385)

[1.2.1 Tilsynssager hos Rigsrevisionen og offentlige myndigheder. [punkt 3 i revisortjeklisten] 1](#_Toc81905386)

[2. Finansiel revision 1](#_Toc81905387)

[2.1 Forretningsgange og interne kontroller, dispositioner, registreringer og regnskabsaflæggelse [punkt 4 i revisortjeklisten] 1](#_Toc81905388)

[2.2 Den generelle it-sikkerhed på det administrative område [revisortjekliste punkt 5] 4](#_Toc81905389)

[2.3 Formålsregnskab [punkt 6 i revisortjeklisten] 6](#_Toc81905390)

[2.4 Statstilskud [punkt 7 i revisortjeklisten] 6](#_Toc81905391)

[2.5 Løn [punkt 8 i revisortjeklisten] 8](#_Toc81905392)

[2.6 Andre væsentlige områder [punkt 9 i revisortjeklisten] 9](#_Toc81905393)

[3. Juridisk-kritisk revision og forvaltningsrevision 14](#_Toc81905394)

[3.1 Juridisk-kritisk revision 14](#_Toc81905395)

[3.1.1 Juridisk-kritisk revision, generelt 14](#_Toc81905396)

[3.1.2 Planlægning af juridisk-kritisk revision 14](#_Toc81905397)

[3.1.3 Løn og ansættelsesmæssige dispositioner [punkt 10 i revisortjeklisten] 15](#_Toc81905398)

[3.1.4 Gennemførsel af salg (juridisk-kritisk revision) [punkt 11 i revisortjeklisten] 17](#_Toc81905399)

[3.1.5 Gennemførsel af indkøb [punkt 12 i revisortjeklisten] 19](#_Toc81905401)

[3.1.6 Konklusion på den juridisk-kritiske revision 20](#_Toc81905402)

[3.2 Forvaltningsrevision 20](#_Toc81905403)

[3.2.1 Forvaltningsrevision, generelt 20](#_Toc81905404)

[3.2.2 Planlægning af forvaltningsrevision 20](#_Toc81905405)

[3.2.3 Aktivitets- og resursestyring [punkt 13 i revisortjeklisten] 21](#_Toc81905406)

[3.2.4 Mål og resultatstyring [punkt 14 i revisortjeklisten] 23](#_Toc81905407)

[3.2.5 Styring af offentligt indkøb [punkt 15 i revisortjeklisten] 23](#_Toc81905408)

[3.2.6 Budgetstyring af flerårige investeringsprojekter [punkt 16 i revisortjeklisten] 23](#_Toc81905409)

[3.2.7 Konklusion på forvaltningsrevision 24](#_Toc81905410)

[3.3 Rotationsemner (overskrift skal ikke anvendes) 24](#_Toc81905411)

[3.3.1 Mål- og resultatstyring(forvaltningsrevision) [punkt 14 i revisortjeklisten] 24](#_Toc81905412)

[3.3.2 Styring af offentlige indkøb (forvaltningsrevision) [punkt 15 i revisortjeklisten] 26](#_Toc81905413)

[3.3.3 Budgetstyring af flerårige investeringsprojekter (forvaltningsrevision) [punkt 16 i revisortjeklisten] 28](#_Toc81905414)

[Revisortjeklisten 31](#_Toc81905415)

[Bilag med andre eksempler i](#_Toc81905416)

# Overordnede kommentarer og risikofaktorer

## Opfølgning på bemærkninger fra sidste års revisionsprotokollat [punkt 1 i revisortjeklisten]

Der var ikke væsentlige eller kritiske bemærkninger i sidste års revisionsprotokollat.

*Eller*

*Vi har fulgt op på følgende væsentlige eller/og kritiske bemærkninger fra sidste år.*

*Bilag med andre eksempler på områder, der kan rapporteres om:* ***A****.*

## Forhold af væsentlig betydning for vurdering af årsregnskabet og/eller forvaltningen [punkt 2 i revisortjeklisten]

Revisionen har ikke givet anledning til væsentlige bemærkninger eller anbefalinger af væsentlig betydning for vurdering af årsregnskabet og/eller forvaltningen. Vi henviser til vores yderligere kommentarer til årsregnskabet i afsnit x samt i vurderingen af forvaltningen i afsnit y.

*Bilag med andre eksempler på områder, der kan rapporteres om:* ***B****.*

### Tilsynssager hos Rigsrevisionen og offentlige myndigheder. [punkt 3 i revisortjeklisten]

Vi har forespurgt institutionen, om der har været eller er igangværende tilsynssager. Institutionen har oplyst, at der ikke har været tilsynssager i regnskabsåret eller er igangværende tilsynssager hos hverken Rigsrevisionen eller offentlige myndigheder (fx STUK, Arbejdstilsynet og Socialtilsynet).

*Bilag med andre eksempler på områder, der kan rapporteres om:* ***C****.*

*[Såfremt revisor har kendskab til, at offentlige tilsynsmyndigheder har været på tilsynsbesøg i årets løb, skal revisor oplyse dette i sit revisionsprotokollat. Tilsynsbesøgene kan både være af økonomisk. faglig -, arbejdsretlig - eller socialretlig karakter. Revisor skal give en kort beskrivelse af, hvad formålet med tilsynsbesøget har været, og hvornår der evt. forventes en afgørelse på tilsynssagen. Hvis styrelsen har sendt sin afgørelse vedrørende tilsynssagen til institutionen bør konklusionen på tilsynssagen fremgå, herunder evt. konsekvenser af afgørelsen.]*

# Finansiel revision

## Forretningsgange og interne kontroller, dispositioner, registreringer og regnskabsaflæggelse [punkt 4 i revisortjeklisten]

*Stor organisation:*

Vi har efterprøvet institutionens væsentligste forretningsgange, dispositioner, registreringer og regnskabsaflæggelse, herunder at institutionen følger retningslinjerne i:

* Lov om institutioner for erhvervsrettet uddannelse/ Lov om institutioner for almengymnasiale uddannelser og almen voksenuddannelse med tilhørende bekendtgørelser/ lov om forberedende grunduddannelse, cirkulærer mv. samt institutionens vedtægter.
* Institutionens regnskabsinstruks.
* Styrelsen for Undervisning og Kvalitets instrukser for tilskud til erhvervsrettet uddannelse og almengymnasiale uddannelser og almen voksenuddannelse mv. (IEU-instruksen/AGV-instruksen/FGU-instruksen)
* Styrelsen for Undervisning og Kvalitets tilskudsmeddelelser og eventuelle lånetilsagn med vilkår for tilskuddene/lånene.
* Paradigme for årsrapport og vejledning om udarbejdelse af årsrapport for statsfinansierede institutioner under Børne- og Undervisningsministeriet.

Vi har ved tilrettelæggelsen af revision og udvælgelsen af stikprøver for [202x] gennemgået udvalgte områder, således at alle afdelinger og uddannelser vil blive gennemgået over en årrække.

Revisionen har omfattet en vurdering af, om institutionens væsentligste forretningsgange, interne kontroller og rapporteringssystemer fungerer forsvarligt på de områder, som gennemgås. Formålet med gennemgangen er at vurdere, om de interne kontroller er betryggende, det vil sige, om

* kontrollerne er designet hensigtsmæssigt i forhold til de kontrolmål, de skal sikre,
* kontrollerne faktisk er implementeret, og
* kontrollerne har fungeret i hele den periode, som revisionen omfatter.

Gennemgangen har omfattet en vurdering af, om

* de interne kontroller sikrer en fuldstændig, nøjagtig og rettidig behandling af godkendte transaktioner,
* de interne kontroller forhindrer, at fejl opstår, eller sikrer, at opståede fejl opdages og rettes, og
* der er dokumentation for den foretagne databehandling og de udførte kontroller.

*Lille organisation (Begrænsninger i institutionens interne kontroller)*

Institutionens størrelse og organisation giver ikke mulighed for etablering af effektive interne kontroller og funktionsadskillelse. Der er dog etableret funktionsadskillelse i den udstrækning, det er muligt. Vi har som konsekvens heraf baseret vores revision på en substansbaseret revisionsstrategi, herunder regnskabsanalyser.

**Eksempel 1:**

Vi har gennemgået institutionens forretningsgange vedrørende den økonomiske forvaltning. I den forbindelse skal bemærkes, at forretningsgangen ikke er tilrettelagt således, at der er fuldstændig adskillelse mellem kasse- og bogholderifunktionen. På grund af institutionens størrelse og organisation er det ikke praktisk muligt at have en fuldstændig adskillelse af disse funktioner, og institutionen har derfor indført andre kompenserende kontroller, som bevirker, at vi ikke anser denne svaghed for væsentlig. Endelig skal vi gøre opmærksom på, at der altid er en risiko for besvigelser, og at en sådan risiko er påvirket af omfanget af ledelsens kontrol.

Vi vurderer, at institutionens forretningsgange på området er betryggende set i forhold til institutionens størrelse og organisation samt de indførte delvist kompenserende kontroller.

**Eksempel 2:**

Institutionen har på grund af administrationens størrelse begrænsede kontroller, hvorfor institutionen har indført følgende kompenserende kontroller:

* Begrænsning på adgangen til institutionens bankkonti, således at der skal være to underskrivere i forening.
* Institutionens direktør deltager i rykning af debitorer.
* Institutionens leder attesterer de månedlige lønkørsler.
* Bilag attesteres af institutionens leder samt den person, der disponerer.

Vi vurderer, at institutionens forretningsgange på området er betryggende set i forhold til institutionens størrelse og organisation samt de indførte delvist kompenserende kontroller.

*Bilag med andre eksempler på områder, der kan rapporteres om:* ***D****.*

*Gennemgåede områder oplistes, uanset om der er tale om en stor eller lille organisation*

Vi har gennemgået følgende områder:

* Den generelle it-sikkerhed på det administrative område
* Statstilskud
* Løn
* Andre væsentlige områder:

*Øvrige forhold i revisionsbekendtgørelsen:*

* Fast ejendom

*Øvrige forhold:*

* Projekter
* Anlægsaktiver
* Debitorer
* Likvide beholdninger, herunder elektroniske betalingssystemer
* Opbevaring af bogføringsmateriale

*Stor organisation:*

Vi har foretaget en overordnet vurdering af, om de eksisterende interne kontroller er betryggende og bliver efterlevet, uden at det giver anledning til væsentlige bemærkninger.

*Lille organisation:*

Vi har foretaget en overordnet vurdering af, om institutionens forretningsgange er betryggende set i forhold til institutionens størrelse og organisation samt de indførte delvist kompenserende kontroller, uden at det giver anledning til væsentlige bemærkninger.

*Begge:*

Institutionens bogføring er tilrettelagt således, at den kan danne grundlag for opstilling af såvel årsregnskab som andre økonomiske informationer, og det er vores opfattelse, at institutionen har etableret tilstrækkelige kontrolforanstaltninger til sikring af en korrekt registrering af alle indtægter og omkostninger samt institutionens aktiver.

Til de enkelte områder kan vi supplerende anføre:

## Den generelle it-sikkerhed på det administrative område [revisortjekliste punkt 5]

Generelle it-kontroller er de kontroller, som ledelsen har etableret vedrørende institutionens væsentlige it-platforme, med henblik på at opnå en velkontrolleret og sikker it-anvendelse og dermed understøtte en pålidelig databehandling i it-baserede forretningsprocesser.

Som led i revisionen af institutionen har vi gennemgået den del af de generelle it-kontroller, som vi vurderer relevante for at kunne aflægge en årsrapport, der giver et retvisende billede uden væsentlig fejlinformation, og som er i overensstemmelse med de lovgivningsmæssige krav.

Revisionen baseres på relevante interne kontroller på institutionen, herunder både manuelle kontroller og kontroller, der automatisk udføres af de brugersystemer, institutionen anvender. Revisionen af de generelle it-kontroller har ikke omfattet en vurdering af kontrol- og sikkerhedsniveauet i de enkelte brugersystemer, herunder automatiske kontroller i de administrative processer og logiske adgangsrettigheder til udførelse af forretningsaktiviteter i brugersystemerne.

Vi har på baggrund af vores gennemgang vurderet, at de udvalgte generelle it-kontroller hos institutionen er hensigtsmæssigt udformet og implementeret, og vi har ikke identificeret væsentlige systemsvagheder. Det skal dog bemærkes, at der ikke er udført test til verifikation af kontrollernes effektivitet i løbet af regnskabsperioden.

Generelle it-kontroller er de kontroller, som ledelsen har etableret vedrørende skolens væsentligste

it-platforme med henblik på at opnå en velkontrolleret og sikker it-anvendelse og dermed understøtte en pålidelig databehandling i de anvendte it-applikationer (programmer).

Institutionen anvender det administrative finanssystem Navision Stat, lønsystemet SLS og elevregistreringssystemet (fx EASY-A).

Moderniseringsstyrelsen eller en underleverandør til staten er ansvarlig for masterversionen

af Navision Stat, SLS og (fx EASY-A). Rigsrevisionen, som bl.a. foretager gennemgang af Moderniseringsstyrelsens processer mv. til masterversionerne, afgiver ikke en systemrevisionserklæring eller en rapport om it-revisionen for 202x. Moderniseringsstyrelsen har dog afgivet en udvidet ledelseserklæring for 202x i lighed med sidste år, som omhandler de anførte systemer. Der er ingen væsentlige bemærkninger i den udvidede ledelseserklæring for 201x, hvorfor vores revision er baseret på, at systemerne fungerer efter hensigten, og der ikke er væsentlige svagheder i systemerne, hvor der skal indføres manuelle kompenserende kontroller. Der er indgået en databehandleraftale mellem Moderniseringsstyrelsen og institutionen.

Vi har gennemgået de af institutionen tildelte rettigheder til Navision Stat med henblik på verifikation

af de tildelte rettigheder i forhold til medarbejdernes arbejdsområder, samt om fratrådte medarbejdere bliver slettet i systemet. Dette har ikke givet anledning til bemærkninger.

*Bilag med andre eksempler på områder, der kan rapporteres om:* ***E****.*

***Funktionsadskillelse og administration af brugerrettigheder***

I revisionsprotokollat til årsrapporten for [202x] skrev vi om funktionsadskillelse og administration af brugerrettigheder i SKB, at det ikke var muligt for institutionen at etablere en reel dobbeltgodkendelse af alle betalinger i SKB-betalingssystemet, da de superbrugere, der skal oprettes i SKB-betalingssystemet, selv kunne oprette nye brugere uden at involvere andre medarbejdere i institutionen eller pengeinstituttet.

Vi har modtaget en oversigt over de aktuelle brugerrettigheder og konstateret, at institutionen nu har sikret, at SKB er sat op således, at superbrugere ikke kan oprette nye brugere i systemet uden at involvere en anden superbruger. Alle superbrugere kan således kun foretage ændringer to personer i forening.

***Systemrevision***

Vi har påset, at der er gennemført systemrevision af de systemer, der afvikler transaktioner af økonomiske eller studierelevante oplysninger eller som i øvrigt har væsentlig betydning for institutionsrevisors revisionsarbejde med at påtegne årsrapporten eller indberetninger til Børne- og Undervisningsministeriet. Systemrevisionen omfatter både applikationen (de systemer, som afvikler transaktioner og oplysninger) og den tilhørende infrastruktur (de generelle it-kontroller) til applikationen.

Institutionen anvender administrative systemer (Navision Stat, SLS og fx EASY-A). Rigsrevisionen afgiver ikke systemrevisionserklæringer eller rapporten om den udførte systemrevision på Navision Stat og SLS, så det forudsættes, at systemerne fungerer efter hensigten, og der ikke er væsentlige svagheder i systemerne, hvor der skal indføres manuelle kompenserende kontroller. Der er tilknyttet en underleverandør til at udføre systemrevision på EASY-A, er der indhentet en systemrevisionserklæring, og der er ingen væsentlige bemærkninger.

Institutionen anvender administrative systemer (fx Lectio, LUDUS), hvor institutionen har indhentet systemrevisionserklæringer, der er offentliggjort hos STIL, og der er ingen væsentlige bemærkninger.

Institutionen indgår i et administrativt fællesskab, og har fra værtsinstitutionen modtaget en systemrevisionserklæring, og der er ingen væsentlige bemærkninger.

Institutionen er vært i et administrativt fællesskab, og har indhentet en systemrevisionserklæring, og der er ingen væsentlige bemærkninger.

Det er vores opfattelse, at de systemer, der afvikler transaktioner af økonomiske eller studierelevante oplysninger, eller som i øvrigt har væsentlig betydning for vores arbejde med at påtegne årsrapporten eller indberetninger til Børne- og Undervisningsministeriet, i alle væsentlige henseender er udformet og implementeret som beskrevet, og kontroller til de beskrevne kontrolmål er hensigtsmæssigt udformet.

***Persondataforordning (GDPR)***

Vi har påset, at institutionen har udarbejdet en overordnet politik samt underordnede handleplaner i forhold til at overholde persondataforordningen.

Institutionens ledelse har oplyst, at institutionen efter deres overbevisning overholder persondataforordningen.

## Formålsregnskab [punkt 6 i revisortjeklisten]

Vi har kontrolleret, at institutionens resultatopgørelse er opstillet på baggrund af det udmeldte kontoskema og der ikke er forskelle mellem hovedtotaler i årsrapporten og resultatopgørelsen.

Derudover har vi påset, at institutionen har etableret hensigtsmæssige fordelingsnøgler, som er i overensstemmelse med styrelsens konteringsinstruks. Vi har påset, at institutionen har anvendt de fastlagte fordelingsnøgler i regnskabsåret ti. Vi har endvidere påset, at undervisningsomkostninger er konteret på undervisningsformål, samt at administrationsomkostninger, fælles- og bygningsomkostninger er bogført på korrekte formål, jf. konteringsinstruksen.

På baggrund af vores gennemgang af fordelingsnøgler og stikprøvevise kontrol af formålskonteringen finder vi, at specifikationen af formålsregnskabet er korrekt.

## Statstilskud [punkt 7 i revisortjeklisten]

| **Regnskabsområde** | **Regnskabsposter** | **Forretningsgange og interne kontroller** |
| --- | --- | --- |
| Taxameterindtægter | Taxameterindtægter  Mellemregning ministeriet | Elevindberetninger  Skolepraktikelever |

Revisionen af elevregistreringer og tilskud er opdelt i følgende:

* Indmeldelse, fraværsregistrering og udmeldelse
* Øvrig administration (krav) af uddannelser
* Gennemførte aktiviteter og elevindberetninger
* Afstemning af modtagne tilskud, herunder aktiviteter (årselever)
* Bygning- og fælles administration
* AMU og åben uddannelse
* Særlige tilskud

***Indmeldelse, fraværsregistrering og udmeldelse***

Vi har i måned 201x foretaget en gennemgang af forretningsgangen for registrering af elever i [angiv institutionens studieadministrative system], herunder procedurerne for registrering af indmeldelse, fravær og udmeldelse. Gennemgangen er foretaget for xx afdeling og yy afdeling samt i forbindelse med vores løbende erklæringer på elevgrundlag.

Forretningsgangen på afdeling xx fungerer som udgangspunkt fornuftigt, og vi har ingen væsentlige bemærkninger hertil. Elevadministrationen er ved at undersøge, hvorledes […….] Vi har ingen bemærkninger hertil.

Det er vores opfattelse, at registreringen af indmeldelse, fravær og udmeldelse i de kontrollerede afdelinger generelt foretages i henhold til retningslinjerne fra Børne- og Undervisningsministeriet, og at registreringen fungerer betryggende.

***Øvrig administration (krav) af uddannelser***

Vi har påset, at de bogførte indtægter for henholdsvis deltagerbetaling og materialegebyr mindst svarer til de til grund for årselevindberetningerne anførte elever gange deltagerbetaling/materialegebyr pr. elev.

Vi har endvidere påset, at der ved salg af efteruddannelseskurser er bogført indtægter for alle aktivitetsregistrerede kurser, samtidig med at de bogførte indtægter stikprøvevis er kontrolleret til kontakter mv. og periodiseret pr. 31. december [202x] i forhold til undervisningens og kursernes gennemførelse.

Gennemgangen har ikke givet anledning til bemærkninger.

***Gennemførte aktiviteter og elevindberetninger***

Vi har til brug for beregning af tilskud til institutionen afgivet løbende revisorerklæringer vedrørende institutionens elevgrundlag. Ud over de ordinære kvartalsvise erklæringer har der i [202x] været attesteret på en række supplerende reguleringer hertil.

I økonomiafdelingen arbejdes der, som led i en yderligere styrkelse af den interne kontrol på området, på selv at foretage stikprøvevis kontrol af indberetningsgrundlaget inden indberetning foretages. Denne kontrol vil blive implementeret i [202x].

Det er vores opfattelse, at elevindberetningsområdet fungerer betryggende.

*Bilag med andre eksempler på områder, der kan rapporteres om:* ***F****.*

***Modtagne tilskud, herunder aktiviteter (årselever)***

Vi har kontrolleret, at tilskud er i overensstemmelse med tilskud- og regnskabspraksis beregnet på baggrund af årselevtallene i [202x] og [202x] samt modtagne skrivelser fra ministeriet vedrørende øvrige tilskud, herunder periodisering af tilskud i forhold til forbrug.

Under vores revision af tilskudsudløsende faktorer er vi ikke stødt på forhold, som efter vores opfattelse strider mod gældende tilskudsbekendtgørelser og -betingelser samt foreliggende tilskudspraksis.

I forbindelse med revisionen af institutionens årsregnskab er det kontrolleret, at institutionens tilskudsgrundlag er uændret i forhold til de erklæringer, der er afgivet i årets løb.

Det er vores opfattelse, at institutionens midler er anvendt i overensstemmelse med de givne vilkår og institutionens formål.

***Bygnings- og fælles administration***

Vi har stikprøvevis gennemgået grundlagsårselever til brug for udbetaling af tilskud til fælles- og bygningsomkostninger mv. Gennemgangen har ikke givet anledning til bemærkninger.

***Særlige tilskud***

Institutionen har i alt modtaget x kr. i forbindelse med Covid19 hjælpepakker.

[Kort oplistning af, hvilke særtilskud institutionen i 2021 har modtaget.]

* *Ekstraordinært tilskud til øgede rengøringsomkostninger*
* *Aftale om økonomisk hjælp til udbydere af AMU i forlængelse af COVID-19*
* *Aftale om hjælpepakke til erhvervsuddannelserne og EGU- Løntilskud til EGU*
* *Aftale om hjælpepakke til erhvervsuddannelserne og EGU – supplerende grundforløbsundervisning og ekstra uddannelsesstart*
* *Kompensation for et øget antal sene optagelser på de gymnasiale uddannelser*
* *Særtilskud til fjernundervisning på almene voksenuddannelser og arbejdsmarkedsuddannelser*
* *Midler til efterslæb og styrket trivsel frem mod sommer 2021*
* *Midler til alternativ afvikling af introduktionskurser og brobygning i lyset af Covid-19*
* *Ekstraordinært tilskud til udgifter i forbindelse med etablering af kapacitet til gennemførsel af COVID-19 tests ved selvpodning under supervision*
* *Supplerende særtilskud til VUC-sektoren til udgifter i forbindelse med etablering af kapacitet til gennemførelse af COVID-19 tests ved selvpodning under supervision*

Vi har erklæret os om følgende Covid19 hjælpepakker [indsæt hvilke hjælpepakker], og institutionen vil ikke skulle tilbagebetale tilskud i forbindelse med det udbetalte tilskud.

*Eller:*  Vi har erklæret os om følgende hjælpepakker ([indsæt hvilke hjælpepakker], og institutionen vil skulle tilbagebetale x kr. af det modtagne tilskud, jf. bekendtgørelse xx.

## Løn [punkt 8 i revisortjeklisten]

| Regnskabsområde | Regnskabsposter | Forretningsgange og interne kontroller |
| --- | --- | --- |
| Lønomkostninger,  herunder timeregistre-ring | Personaleomkostninger  Anden gæld (lønrelaterede poster) | Lønstamdata  Lønudbetaling  Arbejdstidsaftalen |

Revisionen af løn er opdelt i følgende:

* Lønstamdata (personalesager) – se afsnit 3.1.3. under juridisk-kritisk revision
* Lønudbetalinger– se afsnit 3.1.3. under juridisk-kritisk revision
* Arbejdstid – se afsnit 3.1.3. under juridisk-kritisk revision

Vi har gennemgået forretningsgangene og de dertil knyttede interne kontroller i lønningsbogholderiet uden at have bemærkninger hertil.

Vi har afstemt e-indkomst til skolens bogholderi, og i den forbindelse fundet, at der er en forskel på X kr. Vi skal anbefale skolen at foretage en månedlig afstemning mellem e-indkomst og bogføringen, således at eventuelle forskelle løbende opdages og udlignes.

## Andre væsentlige områder [punkt 9 i revisortjeklisten]

***Øvrige forhold i revisionsbekendtgørelsen:***

***Fast ejendom***

Vi har fulgt op på, at institutionen foretager dispositioner vedrørende ejede bygninger og/eller indgår lejemål i overensstemmelse med de gældende regler.

***Øvrige forhold:***

***Projekter***

Vi har stikprøvevis og ved interview gennemgået igangværende projekter for [202x]. Vi har påset, at

* der er fastlagt procedurer, som sikrer, at igangværende projekter periodiseres korrekt,
* alle indtægter og omkostninger ved de pågældende projekter registreres løbende og er adskilt fra institutionens øvrige virksomhed, og
* projekttimer registreres løbende og særskilt fra lærernes øvrige timer

Det er vores opfattelse, at institutionen administrerer igangværende projekter på tilfredsstillende vis.

Vi har stikprøvevis gennemgået afsluttede projekter for [202x], både hvor der ikke skal afgives revisorerklæring og hvor der skal afgives revisorerklæring. Vi har påset, at projektregnskab [xx] og [yy] er aflagt i overensstemmelse med regler for regnskabsaflæggelse i projektbevillingen. Gennemgangen har ikke givet anledning til bemærkninger.

***Anlægsaktiver***

| **Regnskabsområde** | **Regnskabsposter** | **Forretningsgange og interne kontroller** |
| --- | --- | --- |
| Anlægsaktiver | Materielle anlægsaktiver  Afskrivninger | Varekøb og varekreditorer  Anlægsaktiver |

*Registrering/tilstedeværelse af anlægsaktiver*

Der er i løbet af året udsendt anlægsoptællingslister til de enkelte afdelinger til bekræftelse af, at de registrerede anlægsaktiver findes og anvendes i de pågældende afdelinger.

Vi har ved den løbende revision stikprøvevis gennemgået den fysiske tilstedeværelse af væsentlige tilgange, og gennemgangen har ikke givet anledning til væsentlige bemærkninger.

For årets tilgange er det kontrolleret, at der er foretaget månedlige afstemninger mellem saldobalance og anlægskartotek. Gennemgangen har ikke givet anledning til bemærkninger.

*Tilgange til anlægskartotek*

Vi har ved den løbende revision stikprøvevis gennemgået dokumentationen for væsentlige til- og afgange af anlægsaktiver. Gennemgangen gav ikke anledning til væsentlige bemærkninger. Der er derudover sket godkendelse af indkøbet via den elektroniske godkendelsesprocedure.

Derudover har vi i forbindelse med revisionen af årsregnskabet foretaget en stikprøvevis gennemgang af, at institutionen har foretaget en opdeling af leaset udstyr i finansielt og operationelt udstyr, herunder at det behandles korrekt i årsregnskabet, jf. anvendt regnskabspraksis. Gennemgangen har ikke givet anledning til bemærkninger.

Vi har stikprøvevis gennemgået institutionens anlægskartotek, herunder foretaget en stikprøvevis kontrol af aktivernes tilstedeværelse. Anlægskartoteket er afstemt til institutionens bogføring og regnskab. Gennemgangen har ikke givet anledning til bemærkninger.

*Plan for vedligeholdelse af bygninger*

Vi skal påse, at institutionen har udarbejdet en flerårig plan til sikring af, at der sker en forsvarlig vedligeholdelse af ejede bygninger. Der er udarbejdet vedligeholdelsesplaner dækkende en periode på minimum [x] år. Bygningerne gennemgås metodisk på xx forskellige områder, hvorudfra der medtages en række forhold, som bør udbedres og et prisoverslag pr. forhold. For de lejede lokaler er det kun indvendig vedligeholdelse, som institutionen står for, og der er ikke udarbejdet en egentlig vedligeholdelsesplan, men der tages stilling til den løbende vedligeholdelse ved budgetlægning for det enkelte år.

Bestyrelsen tager løbende stilling til de udarbejdede vedligeholdelsesplaner i forbindelse med budgetlægningen. For [202x] er der medtaget vedligeholdelses- og investeringsposter for t.kr. [xx] mod foreslået i vedligeholdelsesplaner t.kr. [yy]. De medtagne poster vedrører [xx, yy og zz]. Der tages løbende stilling til om planlagt, men ej gennemført vedligeholdelse/investering, skal gennemføres eller udskydes, herunder om det er forsvarligt ikke at gennemføre dem.

***Debitorer***

Vi har kontrolleret, at der løbende bliver fulgt op på debitorer, herunder ved løbende henvendelse til afdelingerne, således at eventuelt manglende betalinger bliver identificeret så hurtigt som muligt. Vi vil som i tidligere år anbefale, at der strammes op på den løbende opfølgning i elevadministrationerne, idet der stadig er en del ældre debitorer.

Vi har påset, at der i 202x er indbetalt X kr. af de skyldige debitorer pr. 31. december 202X.

Der er pr. 31. december [202x] en hensættelse til tab på debitorer på t.kr. [x]. Økonomichefen vurderer, at hensættelsen er tilstrækkelig, hvilket vi er enige i. Der er i [202x] konstateret tab på debitorer på t.kr. [xx].

***Likvide beholdninger, herunder elektroniske betalingssystemer***

| **Regnskabsområde** | **Regnskabsposter** | **Forretningsgange og interne kontroller** |
| --- | --- | --- |
| Likvide beholdninger | Likvide beholdninger | Afstemninger  Betalingssystemer  (Uanmeldt beholdningseftersyn) |

Vi har foretaget uanmeldt beholdningseftersyn den [xx. måned 202x] på adresse [xx og yy] med tilhørende afstemning til finansbogføringen og test af godkendelses- og frigivelsesprocedurer. Dette har ikke givet anledning til væsentlige bemærkninger.

Det er vores opfattelse, at der er en betryggende kontrol med institutionens likvide beholdninger.

Vi har stikprøvevis gennemgået, at likvide konti løbende afstemmes til eksterne kontoudtog, samt at interne godkendelses- og attestationsprocedurer ved ind- og udbetalinger bliver overholdt. Dette har ikke givet anledning til bemærkninger.

Vi har påset at likvide midler anbringes i overensstemmelse med bestemmelserne i lov om institutioner for erhvervsrettet uddannelse/ lov om institutioner for almengymnasiale uddannelser og almen voksenuddannelse, samt at eventuel overskudslikviditet anbringes fordelagtigt.

Vi har i forbindelse med vores revision gennemgået institutionens elektroniske betalingssystemer. Vores revision har været tilrettelagt med henblik på at vurdere følgende områder:

* Den indbyggede funktionsadskillelse, herunder at der skal to personer til at godkende betalinger.
* Systemernes adgangsbegrænsning.

Vi har oplyst institutionen om, at bankindeståender på mere end t.kr. 750 ikke dækkes ved bankens eventuelle konkurs. Institutionen bør derfor, hvis der er bankindeståender på mere end t.kr. 750 placere den i flere forskellige banker, under hensyntagen til forrentning mv.

Vi har gennemgået institutionens fuldmagtforhold, og vi har ingen væsentlige bemærkninger hertil. [Hvis der er alene fuldmagt skal revisor anbefale, at der etableres to-i-forening og revisortjeklisten skal afspejle forhold. Revisor skal også overveje, om der er behov for yderligere revisionshandlinger, hvis der er alene fuldmagt.]

***Realkreditlån***

Vi har afstemt realkreditlån til svar på engagementsforespørgsel eller årsopgørelse fra institutionens realkreditinstitut.

***Strategi for Finansiel Risikostyring***

*[Styrelsen gør opmærksom på, at nedenstående handlinger skal udføres hvert år]*

Vi har udført følgende handlinger i forhold til institutionens Strategi for Finansiel Risikostyring:

* Vi har kontrolleret, at institutionen har en bestyrelsesgodkendt Strategi for Finansiel Risikostyring.
* Vi har kontrolleret, at strategien som minimum indeholder de punkter, som er med i styrelsens standardskabelon til institutionens Strategi for Finansiel Risikostyring.
* Vi har kontrolleret, at institutionen efterlever de mål, som bestyrelsen har godkendt i forhold til finansiering og økonomiske nøgletal.
* Vi har påset, at den finansielle strategi er gennemgået af bestyrelsen, og at bestyrelsen har forholdt sig til, om strategien bliver fulgt, samt om der er behov for en tilpasning af strategien.

Hvis ovenstående handlinger giver anledning til bemærkninger skal de anføres nedenfor og angives som enten en kritisk eller væsentlig bemærkning.

**Skyldige indefrosne feriemidler**

Den nye ferielov trådte i kraft den 1. september 2020, hvilket har en række konsekvenser for skolens daglige administration og regnskabsaflæggelse samt skolens overordnede økonomi.

Skolen har i 2021 indbetalt alle skyldige indefrosne feriemidler inkl. tilhørende rente, hvilket følger opfordring om indbetaling fra Styrelsen for Undervisning og Kvalitet.

Eller

Skolen har opgjort de skyldige indefrosne feriemidler pr. 31. december 2021 under henholdsvis kort- og langfristede gældsforpligtelser, da skolen udelukkende forventer at afregne de forfaldne skyldige indefrosne feriemidler i 2022

Skolen har i 2021 indbetalt de forfaldne skyldige indefrosne feriemidler.

***Sociale klausuler i kontrakter over 5 mio. kr.***

Vi har stikprøvevis påset, at der i kontakter over 5 mio. kr. er et afsnit om sociale klausuler.

*[Relevante udbud er afgrænset til bygge- og anlægskontrakter og tjenesteydelseskontrakter, som udføres i Danmark og opfylder nedenstående krav:*

* *Bygge- og anlægskontrakter, som har en varighed af mindst 6 måneder samt en kontrakt værdi på mindst 5 mio. kr. ekskl. moms og/eller minimum lønsum på 4 mio. kr., eller*
* *Tjenesteydelseskontrakter som har en varighed af mindst 6 måneder samt en kontrakt værdi på mindst 5 mio. kr. ekskl. moms og/eller minimum lønsum på 4 mio. kr. Derudover skal tjenesteydelseskontrakter indeholde et driftselement. Som eksempel herpå kan nævnes rengøringsydelseskontrakter og kantinedrift. Her vil henholdsvis serviceassistentuddannelsen og gastronomuddannelsen kunne være relevant.*

*Det er kontraktlængden (varigheden for den fulde aftale) og ikke udførelsesperioden der lægges vægt på i afgrænsningen.*

[*https://www.kfst.dk/media/53506/vejledning-om-sociale-klausuler-i-udbud.pdf*](https://www.kfst.dk/media/53506/vejledning-om-sociale-klausuler-i-udbud.pdf) *]*

*Eller*

Vi har konstateret, at der i X antal kontrakter over 5 mio. kr. ikke var et afsnit om sociale klausuler.

***Opbevaring af bogføringsmateriale***

Vi har fået oplyst og stikprøvevis påset, at institutionen ikke har ændret de etablerede forretningsgange, der sikrer, at bogføringsmateriale opbevares og arkiveres i overensstemmelse med reglerne i lov om statens regnskabsvæsen.

***Registrering af reelle ejere***

Vi har påset, at oplysninger om reelle ejere hos erhvervsstyrelsen stemmer overens med den nuværende bestyrelse.

*Eller:* Vi har konstateret, at oplysninger om reelle ejere hos erhvervsstyrelsen ikke stemmer overens med den nuværende bestyrelse. Vi anbefaler, at bestyrelsen hurtigst muligt får ændret registreringen hos Erhvervsstyrelsen, således at oplysningerne stemmer overens med den siddende bestyrelse.

***Undervisningsmiljø***

I henhold til Lov nr. 316 af 5. april 2017 om elevers og studerendes undervisningsmiljø er det en betingelse for modtagelse af tilskud, at institutionen foretager en vurdering af undervisningsmiljøet, der minimum skal revurderes hvert 3. år.

Ledelsen har i 20xx gennemført en undervisningsmiljøvurdering.

*Eller*

Ledelsen har ikke inden for de seneste tre år gennemført en vurdering af undervisningsmiljøet. Ledelsen vil i det kommende regnskabsår gennemføre en vurdering af undervisningsmiljøet.

*[Hvis vurderingen af undervisningsmiljøet viser, at der er problemer med undervisningsmiljøet bør dette fremhæves i dette afsnit, samt hvilke tiltag ledelsen har taget for at forbedre undervisningsmiljøet.]*

***Whistleblower ordning***

*Whistleblowerloven træder i kraft den 17. december 2021.*

Institutioner, der er omfattet af nedenstående love, skal **senest den 17. december 2021** etablere den interne whistleblowerordning, hvis skolen har 50 eller flere ansatte.

* Lov om institutioner for almengymnasiale uddannelser og almen voksenuddannelse m.v.
* Lov om institutioner for forberedende grunduddannelse
* Lov om institutioner for erhvervsrettet uddannelse, hvis institutionen efter loven er inden for den offentlige forvaltning[[1]](#footnote-1).

Institutioner, der er omfattet af nedenstående love, skal **senest den 17. december 2021** etablere den interne whistleblowerordning, hvis skolen har 250 eller flere ansatte.

Institutionen opfylder ovenstående kriterier, og er derfor omfattet af den nye whistleblowerordning fra den 17. december 2021.

Revisor har påset, at skolen overholder kravet om den interne whistleblowerordning.

*Eller*

Institutionen er omfattet af Lov om institutioner for erhvervsrettet uddannelse, men institutionen er ikke inden for den offentlige forvaltning, og har mellem 50-249 ansatte. Derfor er institutionen først omfattet af reglerne om en intern whisleblowerordning pr. 17. december 2023.

*Eller*

Skolen har under 50 ansatte og er derfor ikke omfattet af reglerne om en intern whisleblowerordning.

# Juridisk-kritisk revision og forvaltningsrevision

Vi har som led i revisionsopgaven gennemført juridisk-kritisk revision og forvaltningsrevision i overensstemmelse med retningslinjerne i Standarderne for Offentlig Revision, herunder særligt henholdsvis SOR 6 (version 2.0) og SOR 7 (version 2.0). Den juridisk-kritiske revision og forvaltningsrevisionen er udført under hensyntagen til de plantemaer uden for rotation, som Børne- og Undervisningsministeriet har fastlagt.

Vi har endvidere fastlagt de plantemaer og udvalgt de konkrete emner for hvert plantema i løbet af opgaveperioden, som vi har anset relevante for opgaven.

## Juridisk-kritisk revision

### Juridisk-kritisk revision, generelt

Vi har i forbindelse med den finansielle revision ikke konstateret indikationer på væsentlige regelbrud.

### Planlægning af juridisk-kritisk revision

Børne- og Undervisningsministeriet har udvalgt følgende plantemaer som er uden for rotation:

* Løn- og ansættelsesmæssige dispositioner
* Gennemførsel af salg
* Gennemførsel af indkøb [kun fast emne for 2021]

[Det skal fremgå, hvilke plantemaer, som er revideret de seneste 4 år]

### Løn og ansættelsesmæssige dispositioner [punkt 10 i revisortjeklisten]

Revisionen af løn er opdelt i følgende:

* Lønstamdata (personalesager)
* Lønudbetalinger
* Arbejdstid

Vi har gennemgået forretningsgangene og de dertil knyttede interne kontroller i lønningsbogholderiet og har følgende kommentarer:

Det er ikke muligt at opnå fuld systemmæssig funktionsadskillelse ved lønudbetalinger. Som kompenserende kontrol attesterer institutionens leder lønudbetalingerne.

***Lønstamdata (personalesager)***

Revisionen har blandt andet omfattet:

* Opfølgning på forretningsgange i forhold til lønstamdata.
* Gennemgang af et udsnit af personalegrupper (det forventes at øverste chef og lønmedarbejder altid udtages i stikprøven), herunder stikprøvevis gennemgang af dokumentation for uddannelse og tidligere beskæftigelse, anciennitetsdato mv.
* Gennemgang af variable ydelser og engangsvederlag/bonus.
* Gennemgang af intervallønsaftaler og aftalte tillæg til chefer, der ikke er ansat i henhold til chefaftalen, herunder at udmøntning af cheftillæg til øverste chef holdes inden for rammerne af den til enhver tid gældende bemyndigelse til at forhandle cheflønstillæg.
* Gennemgang af at øverste chefs lønpakke er godkendt af bestyrelsen.
* Gennemgang af at øverste chefs løn er godkendt af STUK.[[2]](#footnote-2)
* Gennemgang af sammenhængen mellem institutionens stillings- og lønhierarki, herunder at øverste chef oppebærer den højeste samlede løn.
* Gennemgang af om øvrige chefer, der er ansat i henhold til chefaftalen fra OK18, får en samlet løn, der holder sig inden for lønbåndet/normallønsområdet defineret som +/- 20 pct. af den statslige medianløn for stillinger i samme lønramme på tværs af det statslige område.
* Gennemgang af om øvrige chefer, der er ansat i henhold til chefaftalen fra OK18, er indplaceret i en lavere lønramme end institutionens øverste chef.

Vi har foretaget en stikprøvevis kontrol af, om stamdata registreres og dokumenteres korrekt i institutionens lønsystem i forhold til de oplysninger, der foreligger om den enkelte ansatte.

Vi har stikprøvevis gennemgået om variable ydelser er udmøntet i overensstemmelse med den til enhver tid gældende bemyndigelse desangående (for chefer på gamle vilkår) eller STUK’s vejledende retningslinjer for brugen af resultatkontrakt og bonus (chefer ansat i henhold til chefaftalen). Gennemgangen har ikke givet anledning til bemærkninger.

Vi har kontrolleret, om udbetaling af chefløntillæg til institutionens øverste chef er i overensstemmelse med gældende regler herfor, herunder om udmøntningen af chefløntillæg holdes inden for rammerne af den af STUK udstedte bemyndigelse hertil. Gennemgangen har (ikke) givet anledning til bemærkninger.

Herudover har vi gennemgået, om uansøgte afskedigelser er sket i overensstemmelse med gældende regler og aftaler.

Gennemgangen har ikke givet anledning til bemærkninger.

***Lønudbetalinger***

Revisionen har blandt andet omfattet kontrol af, om:

* Indplacering er i overensstemmelse med udfærdiget ansættelsesbrev
* Der er dokumentation i personalemappen eller indgåede lokalaftaler for udbetaling af personlige tillæg
* Der foretages korrekt pensionsberegning
* Nettolønnen er beregnet korrekt
* Der ved udbetaling af tillæg og øvrige forhøjelser af lønnen til den øverste leder – i overensstemmelse med bestemmelserne i institutionsinstruksen – er sket attestation af disse af bestyrelsesformanden

Gennemgangen har ikke givet anledning til bemærkninger.

***Ansatte på sociale klausuler***

I henhold til bekendtgørelse om sociale klausuler som betingelse for modtagelse af statstilskud på selvejende uddannelsesinstitutioner under Undervisningsministeriet og Uddannelses­ og Forskningsministeriet er det et krav, at skolen har en handleplan for, hvordan skolen vil opnå, at 3,5 % af skolens ansatte er ansat på sociale vilkår.

Vi har påset, at institutionen har en handleplan i forhold til at opnå, at 3,5 % af skolens ansatte er ansat på sociale vilkår.

***Arbejdstid***

Revisionen har omfattet principperne for administration af lærernes arbejdstid, herunder om den samlede arbejdstid og eventuel over-/merarbejde er opgjort efter gældende regler.

Gennemgangen har ikke givet anledning til bemærkninger

*Det forventes, at revisor stikprøvevis kontroller medarbejdere, som har fået godgjort store mængder af over-/merarbejde i form af afspadsering og kontant godtgørelse.*

**Skattefri rejse – og kørselsgodtgørelser**

Vi har stikprøvevis kontrolleret, hvorvidt der sker korrekt udbetaling af skattefrie rejse- og befordringsgodtgørelser, herunder om udbetalingsbilaget opfylder de krav, som stilles af SKAT som betingelse for at betragte udbetalingen som skattefri.

Vi har ligeledes kontrolleret, om der for personer, der modtager høj kørselssats, foreligger en godkendt kørselsbemyndigelse.

Gennemgangen har ikke givet anledning til bemærkninger.

**Resultatløn [skal kun medtages, hvis institutionen anvender resultatløn]**

Det er kontrolleret og vurderet, om:

* Udformningen af resultatlønskontrakten er i overensstemmelse med de af Børne- og Undervisningsministeriets udarbejdede retningslinjer
* Udmøntningen af resultatløn er begrundet
* Målene er målbare
* Resultatlønskontrakt og udmøntning er offentliggjort på institutionens hjemmeside
* Udmøntningen af resultatlønnen ikke har været 100 % flere år i træk.

Revisionen har ikke givet anledning til bemærkninger.

*Eller:* Revisionen har givet anledning til følgende bemærkninger:

**Derudover kan følgende emner være relevante at omtale:**

* Afregning af feriepenge til fratrådte medarbejdere
* Udbetaling af merarbejde
* Vederlag til bestyrelsen
* Midlertidige tillæg
* Fratrædelsesgodtgørelse
* Personalegoder – herunder sundhedsforsikring/sundhedsordning

### Gennemførelse af salg (juridisk-kritisk revision) [punkt 11 i revisortjeklisten]

**Indtægtsdækket virksomhed**

**Eksempel 1**

Vi har fulgt op på forretningsgangen vedrørende overholdelse af statslige regler for gennemførelse af indtægtsdækket virksomhed, herunder i forhold til udbud og for- og efterkalkulation.

Vi har konstateret, at der for nogle aktiviteter inden for indtægtsdækket virksomhed alene foreligger for- og efterkalkulationer i form af budgetter og budgetopfølgninger for de samlede aktiviteter. Der er ikke i statens regler en præcis definition af, hvad for- og efterkalkulationer skal indeholde, men efter vores vurdering bør der foreligge forkalkulationer på hver enkelt aktivitet, og efterkalkulation skal gennemføres efter hver fuldført aktivitet.

Vi har gennemgået institutionens prisfastsættelse for XXX, og det er vores vurdering, at prisen er fastsat ud fra gældende markedsmæssige vilkår.

[Se nærmere i økonomistyrelsens vejledning om prisfastsættelse i forhold til, hvilke elementer, som der skal indgå i prisfastsættelsen.

<https://oes.dk/nyheder/nyhedsarkiv/2020/august/vejledning-om-prisfastsaettelse/> ]

Der er for [202x] et underskud. Der har været overskud i de [x] foregående år, og det akkumulerede resultat over en fireårig periode udgør et samlet overskud. Finansministeriets krav til det akkumulerede resultat for indtægtsdækket virksomhed efterleves. Vi skal dog gøre opmærksom på, at enkelte projekter har haft underskud. Ledelsen er opmærksom på, at der som udgangspunkt ikke skal være underskud på nogle aktiviteter, og ledelsen har i det kommende år fokus på, at alle aktiviteter skal være overskudgivende. Vi henviser til årsregnskabet under særlige specifikationer.

**Eksempel 2**

Institutionen har i regnskabsåret udført aktiviteter omfattet af reglerne om indtægtsdækket virksomhed. Institutionens udbud af kurser og andre aktiviteter under indtægtsdækket virksomhed er steget kraftigt inden for de seneste 5 år.

Vi har af den daglige ledelse fået oplyst, at man på institutionen er opmærksom på betingelserne for at udføre disse aktiviteter, herunder at der skal udarbejdes for- og efterkalkulationer på de enkelte aktiviteter, og at der skal være fokus på procedurer for alle aktiviteter omfattet af reglerne om indtægtsdækket virksomhed.

Institutionen har i lighed med tidligere år opgjort andre indirekte omkostninger på indtægtsdækket virksomhed skønsmæssigt med udgangspunkt i fordelingsnøgler. Vi henviser til specifikationen i årsregnskabet.

Vi har stikprøvevis vurderet følgende forhold for en række udvalgte projekter:

* Om institutionens akkumulerede resultat for den indtægtsdækkede virksomhed ikke har været negativt 4 år i træk.
* Om der foreligger et tilstrækkeligt og dokumenteret kalkulationsgrundlag (herunder prisfastsættelse) for salg af ydelser i den indtægtsdækkede virksomhed.
* Om der foreligger godkendte kalkulationer før afgivelse af tilbud på indtægtsdækket virksomhed.
* Om der er foretaget en betryggende kreditvurdering af kontrahenten i større sager.
* Om aktiviteter ved udførelsen af indtægtsdækket virksomhed er godkendt i henhold til institutionens godkendelsesprocedurer.
* Om alle indtægter og omkostninger ved den indtægtsdækkede virksomhed registreres løbende og er adskilt fra institutionens øvrige virksomhed.
* Om der ved projekter udført som indtægtsdækket virksomhed foreligger efterkalkulationer til vurdering af rentabiliteten.
* Om projekterne er korrekt registreret i institutionens regnskab.

Overordnet er det vores vurdering, at institutionens ledelse har det fornødne fokus på at overholde love, regler og vejledninger vedrørende IDV-området.

På baggrund af vores overordnede gennemgang af institutionens forretningsgange for allokering og fordeling af omkostninger er det ligeledes vores vurdering, at disse forretningsgange og procedurer understøtter, at institutionen opfylder regelgrundlaget på IDV-området. Derudover vurderer vi, at de anvendte skøn til fordeling af fællesomkostninger er rimelige og i overensstemmelse med almindeligt anerkendte fordelingsmetoder for undervisningsinstitutioner.

**Særskilt indtægtsdækket virksomhed (regnskab for aktiviteter i udlandet)**

Vi har påset, at institutionens udbud og gennemførelse af ungdomsuddannelser i udlandet som særskilt indtægtsdækket virksomhed (IDV) sker i overensstemmelse med gældende love og regler, herunder Finansministeriets Budgetvejledning og Styrelsen for Undervisning og Kvalitets vejledning om indtægtsdækket virksomhed.

[Der angives, hvilket aktiviteter i udlandet institutionen har.]

Der er for [202x] et underskud. Det er første år, at aktiviteter i udlandet gennemføres. Finansministeriets krav til det akkumulerede resultat for indtægtsdækket virksomhed, ligesom krav om, at de enkelte projekter hver især skal give overskud efterleves ikke første år. Ledelsen er opmærksom på kravene i budgetvejledningen for 2016 og vil have fokus både på det akkumulerede resultat og resultat pr. projekt fremadrettet. Vi henviser til årsregnskabet under særlige specifikationer.

### Gennemførelse af indkøb [punkt 12 i revisortjeklisten]

Vi har i forbindelse med vores juridisk-kritiske revision gennemgået nedenstående konti for, at undersøge, om institutionen har afholdt omkostninger, der er uden for institutionens formål eller ikke har været sparsommelige *[nedenstående er alene eksempler – revisor bør udvælge de omkostningskonti, der er størst risiko ved]:*

* *Køb af tjenesteydelser*
* *Køb af uddannelsesmateriale*
* *Køb af konsulentydelser*
* *Køb af it-software og hardware*
* *Vedligeholdelsesomkostninger*
* *Kurser*
* *Repræsentation*
* *Rejseomkostninger/tjenesterejser/studieture*
* *Gaver*

Derudover har vi kontrolleret, om udvalgte bilag overholder oplysningskrav i forhold til formål og angivelse af deltagere.

[*Bemærk, at Rigsrevisionen(RR) arbejder med en bred stikprøve og en kritisk stikprøve. En bred stikprøve omfatter, at man skal se på, om transaktionerne på de enkelte konti er ensartede eller uensartede. Jo, mere uens populationen er jo flere stikprøver skal der tages i en bred stikprøve. Stikprøve størrelsen afhænger af skolens størrelse. Det er op til revisors professionelle dømmekraft, at udtage en passende stikprøve.*

*Den kritiske stikprøve skal tage udgangspunkt i, hvor der er størst risiko for regelbrud med økonomisk påvirkning. Hvis der i den kritiske stikprøve findes bare én fejl skal stikprøven udvides (RR fordobler stikprøven – revisor må bruge sin professionelle dømmekraft til, at vurdere, hvor meget stikprøven bør udvides). I den nye stikprøve skal man fokusere på, om der findes flere af samme regelbrud. Revisor kan stoppe med yderligere stikprøver, når revisor er overbevist om, at det fundne regelbrud er af usystematisk karakter og ikke har væsentlig økonomisk påvirkning. (se evt. RRs vejledning for revisionen af gennemførsel af indkøb, som findes på RRs hjemmeside):]* *https://rigsrevisionen.dk/saadan-arbejder-vi/saadan-reviderer-vi-statsregnskabet/juridisk-kritisk-revision*

### Konklusion på den juridisk-kritiske revision

Vi har ved vores revision ikke konstateret forhold, der giver os anledning til at formode, at der har været væsentlige regelbrud.

*Eller*

Vi har ved vores revision konstateret følgende regelbrud:

* XX

## Forvaltningsrevision

### Forvaltningsrevision, generelt

Vi har i forbindelse med den finansielle revision ikke konstateret indikationer på væsentlige forvaltningsmangler.

### Planlægning af forvaltningsrevision

Børne- og Undervisningsministeriet har udvalgt følgende plantemaer som er uden for rotation:

* Aktivitet – og ressourcestyring

Vi har valgt at udskyde revisionen af styring af offentligt indkøb, mål og resultatstyring og budgettering af flerårige investeringsprojekter, da der ikke har været foretaget større indkøb eller igangsat byggeprojekter.

*[Det skal fremgå, hvilke plantemaer, som er revideret de seneste 4 år*]

*Eller*

Vi har valgt, at revidere styring af offentlige indkøb, da institutionen i årets løb, har foretaget større indkøb.

### Aktivitets- og resursestyring [punkt 13 i revisortjeklisten]

Vurderingen af aktivitets- og resursestyringen som led i forvaltningsrevisionen kan sammenfattes til at være en undersøgelse af, om institutionens aktivitets- og resursestyring er rettet mod at sikre en sparsommelig, produktiv og effektiv anvendelse af resurserne, og om det er muligt at følge op på dette.

Vurderingen af aktivitets- og resursestyringen omfatter bl.a. undersøgelser af, om institutionen løbende følger op på drifts- og likviditetsbudgetter med henblik på at kunne prioritere mellem aktiviteterne og sikre tilpasningsmuligheder ved ændringer i behovet, og om ledelsen løbende måler produktivitetsudviklingen eller gennemfører analyser af, om resurserne står mål med produktionens omfang.

Institutionen arbejder med en budgetmodel, der går fire år ud i fremtiden. Budgettet er opbygget med en detaljeringsgrad, som skaber et godt grundlag for en efterfølgende budgetopfølgning. Budgettet er indarbejdet i institutionens regnskabssystem, således at der løbende kan foretages sammenligning mellem budgetterede og realiserede bevægelser.

Ledelsen foretager løbende opfølgning på, om de vedtagne budgetter opfyldes, og der bliver løbende foretaget en tæt økonomiopfølgning. Bestyrelsen har som et fast punkt på bestyrelsesmøderne gennemgang af den økonomiske udvikling og situation.

Produktivitet vedrører forholdet mellem anvendelsen af resurser og produktionens omfang. Vurderingen af produktiviteten kræver et grundlag for sammenligning i form af en tidsserieanalyse eller i form af en sammenligning med produktiviteten ved produktion af tilsvarende ydelser enten inden for eller uden for institutionen.

Produktivitet kan vurderes på følgende områder:

* Nøgletal
* Analyser over tid eller [eventuelt benchmark med andre sammenlignelige skoler]

**Eksempel 1**

I årsrapportens ledelsesberetning er der en række nøgletal, som viser udviklingen i institutionens produktivitet. Nøgletal baseres på registreringer i institutionens regnskabs- eller elevadministrative systemer. Ved benchmark med andre institutioner baseres oplysninger på institutionernes årsrapporter, som er indberettet til Børne- og Undervisningsministeriets regnskabsportal. Institutioner, der sammenlignes med, udvælges ud fra kriterierne: Skoletype, antal årselever, elevgrundlag i nærområdet mv.

Derudover kan nøgletal i årsrapporten for god økonomistyring ligeledes anvendes for at analysere institutionens ressourceforbrug.

*[Der indsættes en tabel over de udvalgte nøgletal]*

Sammenligning af institutionens nøgletal over en årrække viser, at institutionen stort set har formået at tilpasse omkostningerne til elevtal. De regnskabsmæssige nøgletal viser en fornuftig udvikling, men der skal løbende være fokus på tilpasning af omkostninger til især faldende elevtal og dermed indtægterne.

**Eksempel 2**

Vi har udarbejdet en tidsserieanalyse fra 202X til 202X. Institutionens produktivitet målt på omkostninger pr. årselev og årselever pr. årsværk sammenlignet med tidligere år

*[Der indsættes en tabel over de udvalgte omkostningstyper]*

**OBS – kan også være sammenligning med andre institutioner.**

I ovennævnte sammenligning skal det bemærkes, at der er tale om løbende priser, men det er vurderet rimeligt at sammenligne, idet løn- og prisudviklingen har været meget begrænset i perioden.

Som det fremgår, er institutionens samlede omkostninger i løbende priser pr. årselev steget x,x% fra 201x til 202x. Det dækker primært over stigende omkostninger til bygningsdrift pr. årselev som følge af flere og større vedligeholdelsesprojekter end sidste år, mens omkostninger til ledelse og administration generelt set har været faldende over perioden, omkostninger til undervisningens gennemførelse har derimod været stigende.

Der er en positiv udvikling i nøgletallet årselever pr. årsværk, som stiger med ca. x,x fra 202x til 202x.

Det er vores vurdering, at dette samlet set indikerer en stabil udvikling i produktiviteten. Det er vores vurdering, at ledelsen har en i sin tilgang til styringen af institutionen har fokus produktivitet, ligesom der arbejdes konstruktivt med en fremadrettet optimering af indtægter og omkostninger.

Det er på baggrund heraf vores vurdering, at institutionen i regnskabsåret har haft en tilfredsstillende aktivitets- og ressourcestyring, der understøtter en sparsommelig, produktiv og effektiv anvendelse af ressourcerne.

**Budget for det kommende regnskabsår**

Vi har fået forelagt det af bestyrelsen godkendte budget for [202x]. Institutionen har historisk overholdt de godkendte budgetter.

*Eller:* Institutionen har historisk haft mange budgetoverskridelser.

Resultatbudgettet udviser et overskud på t.kr. [x] på baggrund af en aktivitet på [x] årselever/kursister og [yy] antal årsværk/ansatte. Institutionen forventer i forhold til realiseret for [202x] en aktivitetsstigning på [x,x] pct., en indtægtsstigning på [x,x] pct., en løn på niveau med sidste år, en øvrig omkostningsstigning på [x,x] pct., et afskrivningsfald på [x,x] pct. og et finansieringsfald på [x,x]pct. Der forventes flere nyoptag på uddannelse [ xx, xx og xx], at aktivitetsniveauet på [xx] kan fastholdes samt at stigningen i aktivitetsniveauet i [202x] kan fastholdes for [xx]. På undervisningstaxameter er der positive ændringer på xx uddannelse samtidig med en reduktion af fællestaxameter på [xx og xx] uddannelse. Budgettet er især følsomt overfor nyoptag svingende fra t.kr. [ xx–xx] pr. klasse.

**OBS – ved en institution som er økonomisk udfordret, er det vigtigt med en detaljeret beskrivelse af institutionens budget.**

Institutionen har udarbejdet et månedsopdelt likviditetsbudget, som viser en positiv likviditet henover året, men der er store udsving i likviditetsniveau afhængig af forfald af indtægter/tilskud og omkostninger.

Eller: Institutionen har udarbejdet et månedsopdelt likviditetsbudget, som i perioder viser væsentlige likviditetstræk og deraf følgende store udsving i likviditetsniveau afhængig af forfald af indtægter/tilskud og omkostninger.

Det er vores vurdering, at institutionen har en tilstrækkelig likviditet, som kan modstå månedlige negative likviditetsudsving.

Eller: Det er vores vurdering, at institutionen enkelte måneder vil have en negativ likviditet, som skal finansieres via en kassekredit eller lign.

**Det finansielle beredskab**

Institutionen har i henhold til pengestrømsopgørelsen for [202x] forøget/formindsket det likvide beredeskab med t.kr. [xx]. Likvide beholdninger udgør t.kr. [xx] pr. 31. december [202x]. Institutionen har en kassekredit med en trækningsmulighed på t.kr. [xx]. Heraf var der anvendt t.kr. [xx] pr. 31/12 [202x]. Institutionen har derfor en samlet likviditet til rådighed på t.kr. [xx] pr. 31/12 [202x]. Likviditetsbeholdningen hen over året forventes af ledelsen at kunne imødegå driftens likviditetsbehov som budgetteret for [202x+1]. Likviditeten burde være tilstrækkeligt henset til størrelsen og kompleksiteten af institutionens virksomhed.

Det er vores opfattelse, at udviklingen i institutionens likviditet er rimelig og muliggør finansiering af vedligeholdelsesomkostninger via egen indtjening fra driftsaktiviteterne over en årrække. Større gennemgribende renoveringer/forbedringer af ejendommen vil dog naturligt skulle finansieres ved yderligere låneoptagelse.

Institutionens likviditetsgrad, beregnet som forholdet mellem omsætningsaktiverne og den kortfristede

gæld samt forud modtagne indtægter, kan for 202x opgøres til x%. I 202x var samme

likviditetsgrad x%. Institutionens likviditetsgrad er tilfredsstillende.

*Eller:* Institutionens likviditetsgrad er principielt ikke tilfredsstillende men skyldes

xxx.

### Mål og resultatstyring [punkt 14 i revisortjeklisten]

*Se forslag til tekst under punkt 3.3.1*

### Styring af offentligt indkøb [punkt 15 i revisortjeklisten]

*Se forslag til tekst under punkt 3.3.2*

### Budgetstyring af flerårige investeringsprojekter [punkt 16 i revisortjeklisten]

*Se forslag til tekst under punkt 3.3.3*

### Konklusion på forvaltningsrevision

Vi har ved vores revision af institutionens forvaltning ikke konstateret nogen forvaltningsmæssige uregelmæssigheder.

*Eller:*

Vi har ved vores revision konstateret følgende forvaltningsmæssige uregelmæssigheder.

* XX

## Rotationsemner (overskrift skal ikke anvendes)

### Mål- og resultatstyring(forvaltningsrevision) [punkt 14 i revisortjeklisten]

Vurderingen af mål- og resultatstyring omfatter blandt andet undersøgelser af, om institutionen har målrettet sine incitamentsprogrammer til at opnå de ønskede resultater i forhold til institutionens formål.

**Institutionens mål**

Revisor skal foretage en vurdering af om institutionens mål er med til at fremme institutionens formål. Derudover skal der fortages en vurdering om målene er operative, og om de er indarbejdet i resultatlønskontrakt.

Institutionen har opstillet følgende mål:

* Xxx
* Xxx
* Xxx

Det er vores vurdering, at målene er i overensstemmelse med institutionens formål. Derudover er det vores vurdering, at målene er operative, og de er indarbejdet i resultatkontrakten.

Ved begrebet effektivitet forstås dels graden af målopfyldelse og dels et mål for institutionens evne til med de anvendte ressourcer at nå et resultat, der opfylder de opstillede målsætninger. Vurderingen af effektiviteten omfatter bl.a. undersøgelser af,

* Om institutionen har en veldefineret strategiplan
* Om institutionen har etableret måleinstrumenter (nøgletal, brugerundersøgelser m.v.)
* Om institutionens faktiske virksomhed er i overensstemmelse med institutionens strategiske målsætning
* Om institutionen har nået sine strategiske mål – herunder kvalitative – set i forhold til de anvendte resurser
* Om institutionen foretager interne kvalitetskontroller
* Om institutionens ledelse har foretaget undersøgelser, der kan belyse effektiviteten

**Eksempel 1**

Institutionens ledelse har oplyst, at institutionen agerer effektivt. Omkring institutionens formål og udvikling er der besluttet en række politikker og overordnede strategier samt indsatsområder, som er gengivet på institutionens hjemmeside, i årsrapporten samt i diverse interne beskrivelser. Vi har gennemgået og vurderet institutionens politikker og overordnede strategier samt indsatsområder, jf. institutionens hjemmeside samt omtalen i årsrapporten og interne beskrivelser, og vi har ingen bemærkninger hertil. Vi har forespurgt institutionens ledelse, om der ud over de nøgletal, der fremgår af årsrapporten, foretages andre løbende undersøgelser af effektivitet.

Vi har fået oplyst, at institutionen gennemfører løbende vurderinger, evalueringer og kvalitetsprojekter. De løbende vurderinger og evalueringer foretages inden for tre forskellige områder: medarbejdertilfredshed, brugertilfredshed, herunder også aftagertilfredshed, og økonomi.

De løbende kvalitetsprojekter foretages inden for karakterer og gennemførelse, evalueringer og tilfredshedsmålinger, kompetenceudvikling af lærerne, undervisning, virksomhedskontakt, systematisk kvalitetsudvikling og professionalisering af ledelsen.

Der foretages løbende evalueringer på de forskellige uddannelsesretninger og i kursusafdelingen. Resultatet af analyserne kan ses på institutionens hjemmeside.

Ud over ovenstående er der gennemført obligatoriske deltagerevalueringer på uddannelserne med fokus på deltagernes tilfredshed med den uddannelse, de netop har gennemført, samt undervisernes tilrettelæggelse af undervisningen. Resultaterne er lagt på institutionens hjemmeside under kvalitet og viser, at institutionens evalueringer ligger på niveau med landsgennemsnittet.

Vi har fået oplyst, at evalueringer og kvalitetsprojekter er en løbende proces på institutionen. Dette fremgår blandt andet af institutionens strategiplan, som indeholder mål og strategier frem mod 202X. Institutionen opdaterer løbende strategiplanen og følger i den forbindelse op på målopfyldelsen.

Institutionens ledelse har således til hensigt at sikre høj kvalitet i den daglige undervisning, og vi henviser i øvrigt til målrapporteringen i årsrapporten.

**Eksempel 2**

***Institutionens politikker og overordnet strategier***

Institutionens ledelse har besluttet en række politikker og overordnede strategier samt indsatsområder, som beskriver institutionens overordnede mål og hvordan mål efterleves, jf. institutionens hjemmeside, årsrapporten samt diverse interne skrivelser og vejledninger.

Vi har påset, at institutionen har udarbejdet en undervisningsmiljøvurdering, jf. lov om elevers og studerendes undervisningsmiljø. Institutionen gennemførte undervisningsmiljøvurderinger i [202x], hvor resultatet er lagt på institutionens hjemmeside, og viser en generel tilfredshed blandt eleverne.

Vi har ikke foretaget yderligere undersøgelser af institutionens effektivitet, men finder efter det oplyste og vores revision, at institutionens ledelse har den fornødne fokus på målopfyldelse.

### Styring af offentlige indkøb (forvaltningsrevision) [punkt 15 i revisortjeklisten]

**Styring af offentligt indkøb - Eksempel 1**

*[Der skal i revisionen ses på de systemer og processer, som har størst betydning for, at indkøb er sparsommelige.*

*Følgende handlinger bør foretages (se evt. RRs vejledning for revisionen af styring af offentlig indkøb, som findes på RRs hjemmeside): https://rigsrevisionen.dk/saadan-arbejder-vi/saadan-reviderer-vi-statsregnskabet/forvaltningsrevision*

*1: Har institutionen klare rammer, der understøtter sparsommelige indkøb. Fx kan der ses på, om indkøb følger den fastlagte indkøbspolitik og indkøbsproces i henhold til institutionens regnskabsinstruks.*

*2: Har institutionen styret indkøb med henblik på at sikre, at indkøb foretages sparsommeligt. Fx kan der ses på, om institutionen har afdækket sit indkøbsbehov på tværs af alle uddannelsesafdelinger eller om der købes ind pr. afdeling. Indhentes der løbende flere tilbud i forhold til at opnå den bedste pris. Bruger institutionen samme leverandører eller skiftes der løbende leverandører. Handles der med leverandører, som ledelsen (daglig leder og bestyrelsen) har en nær relation til.]*

Vi har i forbindelse med vores forvaltningsrevision gennemgået institutionens indkøb på x-området.

Vi har gennemgået, om indkøbene har den nødvendige bevilling og er i overensstemmelse med gældende indkøbsaftaler. Vurderingen af offentlige indkøb omfatter blandt andet undersøgelser af, om institutionens dispositioner er i overensstemmelse med de almindelige normer for, hvad der under hensyntagen til institutionens art og størrelse kræves af en hensigtsmæssig og sparsommelige forvaltning af offentlige midler, herunder hvorvidt varer og tjenesteydelser er erhvervet på en økonomisk måde under hensyn til pris, kvalitet og kvantitet samt de af bestyrelsen udstukne retningslinjer.

Sparsommelighed er et udtryk for en vurdering af, at der er opnået mest muligt for pengene ved forvaltning af de tildelte midler. Institutionens ledelse har oplyst, at man i forbindelse med den daglige drift og ved enkeltstående særlige aktiviteter agerer sparsommeligt og udviser skyldige økonomiske hensyn.

Vi har forespurgt ledelsen om institutionens forretningsgange med hensyn til beslutning og godkendelse af større investeringer. Vi har fået oplyst, at proceduren i henhold til institutionens skriftlige indkøbspolitik er, at institutionens daglige ledelse i forbindelse med større indkøb og investeringer indhenter tilbud fra flere mulige leverandører eller går i udbud, når de vedtagne grænser nås, inden et projekt vedtages og iværksættes. Vi har fået oplyst, at denne procedure har været fulgt ved alle større investeringer og indgåelse af kontrakter i regnskabsåret, herunder har der også været gennemført udbud vedrørende en række andre mindre projekter. Vi har indhentet, gennemgået og vurderet institutionens indkøbspolitik samt stikprøvevis testet udvalgte væsentlige indkøb i regnskabsåret, og det er vores vurdering, at vores gennemgang og test viser, at indkøbspolitikken og de konkret testede indkøb understøtter, at institutionen foretager sine indkøb bedst, billigst og i overensstemmelse med gældende regler (”sparsommelige indkøb”).

Vi har desuden fået oplyst, at institutionen anvender SKI-aftaler og Finansministeriets rammeaftaler mv. i videst muligt omfang og har indgået rammeaftaler med udvalgte SKI-leverandører. Institutionens ledelse arbejder hen imod, at alle indkøb foregår på etablerede aftaler (offentlige eller egne aftaler) med henblik på at sikre sparsommelighed ved indkøb af varer og tjenesteydelser. Vi har desuden fået oplyst, at institutionens daglige ledelse løbende foretager en vurdering af alle indkøb, herunder kvalitet og pris. Det er således vores opfattelse, at mulige rabatmuligheder udnyttes. Vi har i forbindelse med gennemgangen af indkøbspolitikken og test af konkrete indkøb fået bekræftet, at ledelsens udsagn er korrekte.

Det er vores samlede vurdering, at institutionen har tilrettelagt et styringsgrundlag på indkøbsområdet, der kan sikre og dokumentere, at institutionen foretager sine indkøb bedst, billigst og i overensstemmelse med gældende regler (”sparsommelige indkøb”). Den samlede konklusion er baseret på, at institutionen har etableret et grundlag for styring på indkøbsområdet, der kan understøtte sparsommelige indkøb, og institutionen gennemfører sine indkøb i overensstemmelse med det gældende styringsgrundlag.

Institutionen har således løbende fokus på, at indkøb af varer og tjenesteydelser foregår så sparsommeligt som muligt.

Det er på denne baggrund vores opfattelse, at forbruget af institutionens midler sker på et forsvarligt grundlag, og at institutionens ledelse optræder sparsommeligt.

**Styring af offentligt indkøb - Eksempel 2**

Vi har forespurgt, om der i 202x har været gennemført udbud af institutionens leverancer og tjenesteydelser samt ombygninger. Det er oplyst, at det er institutionens politik, at der indhentes alternative tilbud ved væsentlige anlægsinvesteringer, ombygninger samt reparation og vedligeholdelsesarbejder, ligesom det løbende vurderes, om dele af entrepriser kan forhandles af institutionen direkte hos leverandører frem for via entreprenør. Derudover anvendes SKI-aftaler på en række områder, hvor det vurderes fordelagtigt.

Vi har ikke konstateret forhold, der giver anledning til bemærkninger omkring institutionens gennemførelse af indkøb og institutionens styring af offentlige indkøb.

### Budgetstyring af flerårige investeringsprojekter (forvaltningsrevision) [punkt 16 i revisortjeklisten]

*[Hvis der ikke har været flerårige investeringsprojekter i den fem årige periode angives dette det femte år.]*

Institutionen har en budgetlægning af flerårige investeringsprojekter, der sikrer, at der er et dækkende grundbudget ved projektets begyndelse, og at der kan følges detaljeret op på budgettet

*[Følgende handlinger bør foretages (se evt. RRs vejledning for revisionen af budgetstyring af flerårige investeringsprojekter, som findes på RRs hjemmeside): https://rigsrevisionen.dk/saadan-arbejder-vi/saadan-reviderer-vi-statsregnskabet/forvaltningsrevision*

* *Hvis projektet overstiger 70[[3]](#footnote-3) mio. kr. påses det, at projektet er godkendt af BUVM.*
* *Det undersøges om budgettet omfatter hele projektperioden.*
* *Det undersøges om budgettet er realistisk. Er der i det indhentet tilbud taget højde for alle faser i projektet, og er der lagt en buffer ind til uforudsete omkostninger.*
* *Er budgettet godkendt af institutionens bestyrelse.]*

Institutionen har en budgetopfølgning på flerårige investeringsprojekter, der sikrer pålidelig løbende information om projektet i forhold til de budgetmæssige ramme.

*[Følgende handlinger bør foretages (se evt. RRs vejledning for revisionen af budgetstyring af flerårige investeringsprojekter, som findes på RRs hjemmeside): https://rigsrevisionen.dk/saadan-arbejder-vi/saadan-reviderer-vi-statsregnskabet/forvaltningsrevision*

* *Har institutionen fastlagt, hvilke poster i budgettet er mest risikofyldte og kræver en særlig bevågenhed.*
* *Hvor ofte foretages der budgetopfølgning på budgettet.*
* *Har institutionen præciseret projektets tolerancer, dvs. størrelsen på projektafvigelser, der skal resultere i eskalering til et specifikt ledelsesniveau.*
* *Giver budgetopfølgning et dækkende overblik over forbrug og fremdrift i forhold til budgettet.*
* *Sikrer budgetopfølgning rettidig rapportering til ledelsen om forbrug i forhold til budgettet.*
* *Behandles budgetafvigelser på rette ledelsesniveau.]*

Det er vores vurdering, at institutionen har en god og detaljeret budgetstyringen af byggeprojektet.

*Eller*

Det er vores vurdering, at institutionen ikke har haft en tilstrækkelig budgetstyring, og budgetafvigelserne ikke er blevet håndteret af rette ledelsesniveau i rette tid.

**Oplysning om revisors påtegning på årsregnskabet**

|  |  |
| --- | --- |
| **Afkryds** | **Revisors påtegning** |
|  | Uden modificeret konklusion, væsentlig usikkerhed vedrørende fortsat drift, fremhævelser af forhold vedrørende regnskabet eller revisionen eller andre rapporteringsforpligtelser |
|  | Afkræftende konklusion |
|  | Konklusion med forbehold om fortsat drift (going concern) |
|  | Konklusion med forbehold om øvrige forhold |
|  | Konklusion med forbehold vedrørende ikke reviderede budgettal |
|  | Væsentlig usikkerhed vedrørende fortsat drift |
|  | Fremhævelser af forhold vedrørende regnskabet |
|  | Fremhævelser af forhold vedrørende revisionen |
|  | Andre rapporteringsforpligtelser |
|  | Udtalelse om juridisk-kritisk revision og forvaltningsrevision (skal kun afkrydses, såfremt der er bemærkninger) |

# Revisortjeklisten

**Forord til Revisortjekliste**

Revisortjeklisten udarbejdes til brug for styrelsens gennemgang af årsrapporter for de regulerede institutioner. Styrelsen anvender desuden tjeklisten i forbindelse med planlægningen af tilsyn samt til statistiske formål.

Tjeklisten udfyldes af institutionens revisor i tilknytning til revisionen af årsregnskabet. Tjeklisten er en del af revisionsprotokollatet til årsregnskabet. Revisionsprotokollatets sider skal nummereres fortløbende. Institutionens bestyrelse er ansvarlig for, at institutionen foretager elektronisk indberetning til styrelsen af revisors besvarelse af revisortjeklisten efter retningslinjer fastsat af styrelsen.

Besvarelsen af tjeklistens enkelte spørgsmål kan være baseret på stikprøvevise undersøgelser vedrørende de pågældende forhold, gennemgange af forretningsgange eller af mere overordnede vurderinger af forholdene. Revisionen udføres ikke med henblik på at afgive særskilte konklusioner om enkeltstående forhold i regnskabsaflæggelsen eller om forvaltningen, ligesom revisionen ikke udføres med særlig henblik på besvarelse af tjeklisten.

Revisors besvarelse af tjeklisten kan ikke træde i stedet for modifikationer eller fremhævelser i revisionspåtegningen eller omtale i revisors rapportering af den udførte revision og konklusion vedrørende risikoområderne, jf. § 20 i lovnr. 1287 af 20. november 2018 om godkendte revisorer og revisionsvirksomheder (revisorloven) og ministeriets bekendtgørelse om revision og tilskudskontrol m.m. ved regulerede institutioner.

***Vejledning til udfyldning af afkrydsningskolonnerne***

I kolonnen ”Afsnit i protokollat” anføres nummeret på afsnittet i revisionsprotokollatet. Det er vigtigt at afgive præcise henvisninger af afsnit i revisionsprotokollatet. En præcis henvisning kunne for eksempel være afsnit 5.2.1. Ved hvert afsnit skal der foretages en **afkrydsning** enten i kolonnen: ”Kritiske bemærkninger”, ”Væsentlige bemærkninger”, ”Ingen kritiske/væsentlige bemærkninger”, eller ”Udskudt til næste år” eller ”Ikke relevant”.

Styrelsen definerer kritiske bemærkninger som forhold, hvor lovgivningen eller bemyndigelsen er overtrådt. Derudover skal forhold også angives som kritiske, hvis det vurderes at forholdene er kritiske i forhold til institutionens fortsatte drift. Det kunne f.eks. være en utilstrækkelig økonomiopfølgning, eller manglende afregning af A-skat og AM-bidrag. Såfremt revisor har påset, at forholdet i løbet af regnskabsåret er bragt i orden, og revisor har anført dette i revisionsprotokollatet, skal revisor ikke angive det som en kritisk bemærkning.

Styrelsen definerer væsentlige bemærkninger som forhold, som bestyrelsen skal agere på, men som ikke er en overtrædelse af lovgivningen eller bemyndigelsen. Det kunne f.eks. være manglende opdatering af regnskabsinstruksen, utilstrækkelige fuldmagtsforhold, store tilgodehavende skolepenge (såfremt tilgodehavendet er så stort, at det har væsentlig betydning for institutionens likviditet, bør det være en kritisk bemærkning.) Såfremt institutionen i løbet af året ikke har betalt sin A-skat og AM-bidrag til tiden, men ved regnskabet afslutning har betalt den skyldige A-skat og Am-bidrag skal dette fremgå som en væsentlig bemærkning.

Styrelsen gør opmærksom på, at i henhold til Standarderne for Offentlig revision nr. 6 og 7 er det muligt at foretage rotation over en 5-årig periode på de enkelte emner for juridisk-kritisk revision og forvaltningsrevision. Styrelsen har imidlertid defineret ***væsentlige juridisk-kritiske og/eller forvaltningsmæssige emner, som skal revideres hvert år (der må ikke foretages rotation på revisionen af disse emner).***

|  |  |  |  |  |  |  |  |
| --- | --- | --- | --- | --- | --- | --- | --- |
| **Punkt** | **Revisortjekliste** | **Afsnit i protokolat** | **Kritiske bemærkninger** | **Væsentlige**  **bemærkninger** | **Ingen kritiske/væsentlige bemærkninger** | **Udskudt, jf. revisions- planlægning** | **Ikke relevant** |
|  | ***Har revisionen givet anledning til kritiske bemærkninger eller væsentlige bemærkninger vedrørende:*** |  |  |  |  |  |  |
|  | **Overordnede kommentarer og risikofaktorer** |  |  |  |  |  |  |
| 1. | **Opfølgning på bemærkninger og anbefalinger fra sidste års revisionsprotokollat** | x.x |  |  |  |  |  |
| 2. | **Forhold af væsentlig betydning for vurdering af årsregnskabet og/eller forvaltningen** | x.x |  |  |  |  |  |
| 3. | **Tilsynssager hos Rigsrevisionen og offentlige myndigheder** | x.x |  |  |  |  |  |
|  | **Finansiel revision** |  |  |  |  |  |  |
| 4. | **Forretningsgange og interne kontroller, dispositioner, registreringer og regnskabsaflæggelse** | x.x |  |  |  |  |  |
| 5. | **Den generelle it-sikkerhed på det administrative område** | x.x |  |  |  |  |  |
| 6. | **Formålsregnskab** | x.x |  |  |  |  |  |
| 7. | **Statstilskud** | x.x |  |  |  |  |  |
| 8. | **Løn** | x.x |  |  |  |  |  |
| 9. | **Andre væsentlige områder** | x.x |  |  |  |  |  |
|  | **Juridisk-kritisk revision** |  |  |  |  |  |  |
| 10. | **Løn- og ansættelsesmæssige dispositioner** | x.x |  |  |  |  |  |
| 11. | **Gennemførelse af salg** | x.x |  |  |  |  |  |
| 12. | **Gennemførelse af indkøb** | x.x |  |  |  |  |  |
|  | **Forvaltningsrevision** |  |  |  |  |  |  |
| 13. | **Aktivitets- og resursestyring** | x.x |  |  |  |  |  |
| 14. | **Mål- og resultatstyring** | x.x |  |  |  |  |  |
| 15. | **Styring af offentligt indkøb** | x.x |  |  |  |  |  |
| 16. | **Budgetstyring af flerårige investeringsprojekter** | x.x |  |  |  |  |  |

# Bilag med andre eksempler

**Bilag A**

***1.1 Opfølgning på bemærkninger og anbefalinger fra sidste års revisionsprotokollat***

**Eksempel**

Gennemgang af årsrapporten og tilhørende revisionsprotokollat for [202x] gav anledning til følgende kritiske bemærkninger/Heri var anført følgende:

1. xxx
2. xxx

Institutionen har foretaget følgende foranstaltninger til imødegåelse heraf:

1. xxx
2. xxx

I vores revisionsprotokollat om revisionen af årsrapporten for [202x] omtalte vi følgende anbefalinger:

1. xxx
2. xxx

Siden afgivelsen af vores revisionsprotokollat af [xx. måned 202x] har institutionen foretaget følgende foranstaltninger til imødegåelse heraf:

1. xxx
2. xxx

**Eksempel**

Der var følgende væsentlige bemærkninger eller anbefalinger i sidste års revisionsprotokol:

***Undervisningspersonale med flere ansættelser***

Vi havde i sidste års revisionsprotokollat bemærkninger til, at der på baggrund af udtræk fra EASY-A er flere lærere med flere ansættelser fx både som fastansat lærer og som timelærer. Ved gennemgang af deres arbejdsoversigt, kan vi konstatere, at der for en del af disse udbetales AC-satser for nogle aktiviteter, der også ligger i det faste skema. Vi kan ud fra gennemgangen ikke umiddelbart se, hvorfor sådanne aktiviteter ikke er i det faste skema.

Vi skal, som i [202x-2], henstille til, at institutionen gennemgår dette nærmere, herunder om det er i overensstemmelse med regler vedrørende dobbeltansættelser.

***Fleksjob samt andre lønrefusioner***

*”Vi har konstateret,* at *institutionen ikke søger al den refusion, som institutionen er berettiget til. Der er blandt andet ikke søgt barselsrefusion fra [xx].* ”

Vi har for 202x konstateret, at institutionen har søgt refusion hos [xx]. Der er dog ikke søgt refusion for foråret for al langvarigt fravær samt ansatte på barsel.

***AMU aktiviteter (anvisning via jobcentre)***

Vi gennemgik i [202x-2] overordnet forretningsgangen vedrørende ledige anviste fra jobcentre, og forretningsgangen fungerer fornuftigt udover, at der ikke foretages en afstemning mellem kursusregistreringer i EASY-A og faktureringer til jobcentre.

Vi har fået oplyst, at der ikke er indført en procedure, der sikrer, at der for elever ikke både udstedes faktura til jobcentre og modtages tilskud fra Børne- og Undervisningsministeriet eller alternativt slet ikke modtages tilskud. Vi har aftalt, at der følges op herpå i [202x]. Der foretages dog fra central side opfølgning pr. afdeling ved henvendelse til de enkelte afdelinger, når der er væsentlige afvigelser mellem de realiserede faktureringer fra jobcentre i forhold til indberettede årselever.

***Indberetning af ferie og sygdom mv.***

Vi har konstateret, at der er sket en opstramning i forhold til tidligere år omkring indberetning af ferie, særlige feriedage, omsorgsdage og sygdom mv. i [xx-system].

Institutionen har ændret procedure, således at ferie og sygdom registreres decentralt og med faste deadlines, og at der fra central side foretages en løbende opfølgning [x-x] gange årligt. Dette har bevirket, at der sker en løbende afregning af ferie og ansøgning om dagpengerefusion til tiden. Det er aftalt, at lederne har ansvaret for, at der afholdes ferie indenfor ferieåret.

***Stikprøvevis gennemgang af timelærere og kvotatimelærere (timer og aflønning)***

Vi har i tidligere år gennemgået arbejdstimerne i forhold til timelærere ansat under cirkulæret for timelønnede. I den forbindelse konstaterede vi, at institutionen i tidligere år har haft timelærere ansat, som overskred cirkulærets maksimal arbejdstimer på 780 timer. Det er vores opfattelse, at der fra [202x] er sket en opstramning på området, og at der løbende er fokus herpå og en løbende dialog med afdelingschefer.

**Bilag B**

***1.2 Årets bemærkninger og anbefalinger af særlig betydning for årsregnskabet eller forvaltningen***

Revisionen har givet anledning til at fremhæve følgende særlige forhold, der er af betydning for ledelsens vurdering af årsregnskabet:

***Forhold 1***

xxx

***Forhold 2***

xxx

**Bilag C**

***1.2.1 Tilsynssager hos Rigsrevisionen, styrelsen mv.***

Vi har forespurgt institutionen, om der har været eller er igangværende tilsynssager. Institutionen har oplyst, at den ikke har tilsynssager hos Rigsrevisionen, men at den har en tilsynssag hos styrelsen vedrørende xx, som forventes afsluttet i løbet af næste regnskabsår. Det forventes ikke at få tilskudsmæssige konsekvenser.

**Tilsynssag hos styrelsen**

Institutionen har en tilsynssag hos styrelsen vedrørende [……..]

**Bilag D**

**2.2*. Revision af forretningsgange og interne kontroller mv.***

På baggrund af ovennævnte revisionsstrategi i afsnit x, drøftelser med institutionens ledelse og vores kendskab til institutionens aktiviteter og forhold i øvrigt, har vi i forbindelse med planlægningen og udførelsen af revisionen identificeret de områder, hvor der vurderes at være størst risiko for uhensigtsmæssig forvaltning og væsentlige fejl og usikkerheder i årsrapporten.

Revisionen vil som følge heraf primært være koncentreret om væsentlige regnskabsposter og områder, der blandt andetindeholder elementer af skøn ved indregning og måling i årsrapporten, eller som er underkas­tet særlig kontrol i revisionsbekendtgørelsen. For øvrige regnskabsposter og -områder er risikoen for fejl i årsrapporten vurderet som normal, og revisionens omfang har som følge heraf været mindre.

**Bilag E**

***2.2.1 Den generelle it-sikkerhed på det administrative område***

Vi har foretaget en opfølgning på sidste års gennemgang af institutionens generelle it-kontroller. Vores it-revisionsafdeling er løbende i kontakt med institutionens it-afdeling for at foretage en opfølgning på institutionens generelle it-anvendelse og -sikkerhed. Der er til ledelsen udarbejdet et notat, som mere detaljeret beskriver gennemgangen af de generelle it-kontroller.

**Bilag F**

***2.2.2 Statstilskud***

***Gennemførte aktiviteter og elevindberetninger***

Forretningsgange og interne kontroller ved indberetning af fuldtidsuddannelser, skolepraktik og AMU- og åbne uddannelser er gennemgået ved stikprøvekontrol og interview, og det er påset, at

* der foreligger nedskrevne forretningsgange, som er tilrettelagt med henblik på at sikre korrekt og rettidig registrering
* udskrevne kontrollister gennemgås og arkiveres.

I forbindelse med indberetningerne er der konstateret følgende forhold, som har givet anledning til forbehold eller supplerende oplysninger:

*Fuldtidsuddannelser*

* Forkert angivet rekvirent
* Eleven har ikke været til stede på tælledatoen
* ….

Vi har i årets løb afgivet revisorerklæringer på et større antal supplerende indberetninger. Flere supplerende indberetninger knyttet til tidligere opgjorte aktiviteter medfører en øget risiko for, at sammenhængen til den oprindelige indberettede tilskudsudløsende aktivitet mistes.

*Skolepraktik*

* Eleven har ikke været til stede på tælledatoen
* Forkert TMK
* …

*AMU*

* Elev har ikke været til stede på tælledatoen
* Deltagerbetaling var ikke foretaget
* Kurset var ikke oprettet på UG.dk
* …

De konstaterede forhold er efterfølgende korrigeret af institutionen. Status efter [x.] kvartals indberetning er, at følgende udestår:

Revisionen har ikke givet anledning til yderligere bemærkninger.

Ved revisionen af tilgodehavendet har vi ved stikprøvevis kontrol og interviews påset, at

* der er etableret procedurer for løbende opfølgning på faktiske indtægter mod forventede indtægter, jf. budget/estimat
* der er funktionsadskillelse mellem den person, der udarbejder fakturaer, og den person, der modtager betaling herfor
* der er etableret procedurer for opfølgning og rykning af forfaldne debitorer

I de udvalgte stikprøver har de interne kontroller efter vores opfattelse fungeret tilfredsstillende og i overensstemmelse med den gældende regnskabsinstruks, hvorfor det er vores opfattelse, at administrationen af fakturering og debitorer er betryggende.

1. Det gælder institutioner for erhvervsrettet uddannelse, der tidligere var amtskommunale, eller som er resultatet af en eller flere sammenlægninger eller spaltninger af selvejende uddannelsesinstitutioner, der tidligere var amtskommunale, er selvejende institutioner inden for den offentlige forvaltning. Det gælder også institutioner for erhvervsrettet uddannelse med udbud af almengymnasial uddannelse. [↑](#footnote-ref-1)
2. Se ”Forvaltning af cheflønaftalen fra OK18”, som findes på UVM’s hjemmeside [↑](#footnote-ref-2)
3. Bemærk før 27. april 2021 var grænsen 60 mio. kr. [↑](#footnote-ref-3)